LATVIJAS REPUBLIKAS MINISTRU KABINETS

2021. gada Rīkojums Nr.

Rīgā (prot. Nr. )

**Par valstij piekrītošā nekustamā īpašuma “Bortnieki Viens”, Lomu-Bortnieku ciemā, Galēnu pagastā, Riebiņu novadā nodošanu Riebiņu novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. panta pirmo daļu, Valsts ieņēmumu dienestam bez atlīdzības nodot Riebiņu novada pašvaldības īpašumā valstij piekrītošo bezīpašnieka mantu – ēku īpašumu ar nosaukumu “Bortnieki Viens”, kas sastāv no dzīvojamās mājas ar kadastra apzīmējumu 7648 004 0062 001, šķūņa ar kadastra apzīmējumu 7648 004 0062, kūts ar kadastra apzīmējumu 7648 004 0062 003, šķūņa ar kadastra apzīmējumu 7648 004 0062 004 un pirts ar kadastra apzīmējumu 7648 004 0062 005 (turpmāk arī – ēku īpašums), kas atrodas “Bortnieki Viens”, Lomu-Bortnieku ciemā, Galēnu pagastā, Riebiņu novadā, lai saskaņā ar likuma "Par pašvaldībām" 15. panta pirmās daļas 9. punktu to izmantotu pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Riebiņu novada pašvaldībai ēku īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Riebiņu novada pašvaldību parakstīt nostiprinājuma lūgumu par īpašuma tiesību nostiprināšanu valstij uz dzīvokļa īpašumu, kā arī veikt citas nepieciešamās darbības nekustamā īpašuma ierakstīšanai zemesgrāmatā.

4. Riebiņu novada pašvaldībai, nostiprinot zemesgrāmatā īpašuma tiesības uz ēku īpašumu:

4.1. ēku īpašumu nostiprināt zemesgrāmatā uz valsts vārda Vides aizsardzības un reģionālās attīstības ministrijas personā vienlaikus ar Riebiņu novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Riebiņu novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt ēku īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu - apgrūtināt ēku īpašumu ar hipotēku - nepiemēro, ja ēku īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents                Arturs Krišjānis Kariņš

Vides aizsardzības un reģionālās

attīstības ministrs                      Artūrs Toms Plešs